Paşinyanın “siyasi fəaliyyəti” qisasçılıq üzərində qurulub - XALQQAZETI.COM\nPaşinyanın “siyasi fəaliyyəti” qisasçılıq üzərində qurulub\nİnqilab dalğasında hakimiyyətə gələn, erkən parlament seçkisi ilə qanunverici orqanda mövqeyini gücləndirən Nikol Paşinyanın Ermənistanın yeni baş naziri təyin olunandan bu günə qədər “siyasi fəaliyyəti” korrupsiyaya qarşı mübarizə adı ilə hələ ki, özündən əvvəlki prezidentlərdən qisas almaqdan ibarətdir. Yerli kütləvi informasiya vasitələrinin yaydıqları məlumatlarda da bildirilir ki, baş nazir hələ də özününün konsepsiyasını, hökumətin görəcəyi işlər barədə proqramını ortaya qoymayıb. Guya, bütün işlərini kənara qoyub ölkədə korrupsiyaya qarşı mübarizə aparır. Bu “mübarizədə” gözə görünən təkcə sabiq prezident Robert Koçaryanı həbs etdirməsidir.\nSiyasi icmalçı Armen Bağdasaryanın verdiyi məlumatda bildirilir ki, iqtisadi siyasətin dəqiqləşdirilməsi, sərmayədarların cəlb edilməsi, ölkənin müdafiə qüdrətinin artırılması, yoxsulluğun aradan qaldırılması, yeni iş yerlərinin yaradılması istiqamətində diqqətəlayiq tədbirlər həyata keçirilmir, tutarlı layihə, proqram təqdim olunmayıb.\nSiyasi təhlilçi Hayk Xalatyanın fikrincə, nə qədər ki, Ermənistanın Qarabağ münaqişəsi var və bu, öz həllini tapmayıb, Ermənistan rəhbərlərinin xarici siyasətdə kəskin hərəkətlər imkanları son dərəcə məhdud olacaq. Onun fikrincə, Nikol Paşinyanın ölkənin problemlərini bir kənara qoyub “Qarabağ klanı” ilə mübarizə aparması əhali üçün yaxşı heç nə vəd etmir. Siyasi təhlilçi bu gün Qarabağ təmas xətti və Ermənistan sərhədində nisbi sakitliyin olmasını, Paşinyanın fəaliyyətinin nəticəsi olmadığını bildirib. Deyib ki, Azərbaycan tərəfi Ermənistan hakimiyyətindən istədiyi güzəştləri ala bilməsə, vəziyyət yenə də gərginləşəcək və budəfəki gərginlik Ermənistana çox baha başa gələcək. Onun fikrincə, baş nazir bütün bu təhlükələri sanki görmür və əsas fəaliyyətini sabiq prezidentlərlə mübarizə üzərində qurur.\nErmənistanın tanınmış ictimi-siyasi xadimləri də Nikol Paşinyanın diqqətini köhnə prezidentlərlə haqq-hesab çürütməkdən yayındırıb ölkənin müdafiəsi ilə məşğul olmağı tövsiyə edirlər. Qeyd edirlər ki, Paşinyan və onun komandasının əsas fəaliyyəti “Qarabağ klanı” ilə mübarizədir. Görünür, onlar 2016-cı ilin Aprel döyüşlərini unudublar.\nAprel müharibəsindən bəri Ermənistanda üç dəfə Müdafiə Nazirliyinin və Baş Qərargahın rəhbərliyi dəyişilib. Hazırda Paşinyan korrupsiya adı altında silahlı qüvvələrdə, guya yeni təmizləmə işləri aparır. Ancaq unudur ki, Ermənistanın Azərbaycan Ordusu qarşısında davam gətirə biləcək nə silahlı qüvvələri, nə müasir silah-sursatı, nə də orduya könüllü gedən gəncləri var. Yerli kütləvi informasiya vasitələrinin yazdıqlarına görə, müdafiə naziri David Tonoyan baş nazir Nikol Paşinyanın aqressiv bəyanatlarını müdafiə etsə də, əməli işdə heç nəyə nail ola bilməyəcək. Çünki bu gün ermənistanlı gənclər açıq şəkildə hərbi xidmətdən boyun qaçırırlar. Orduda korrupsiyasının baş alıb getməsi, yoluxucu xəstəliklərin qarşısının alınmaması, əsgər ölümlərinin hələ də davam etməsi Tonoyanın hədə-qorxularının yalnız özünümüdafiə cəhdindən irəli gəlir.\nƏsgər analarını hiddətləndirən məsələlərdən biri də budur. Müdafiə Nazirliyi və hökumət binası qarşısında dəfələrlə etiraz aksiyası keçirən əsgər anaları iddia edirlər ki, necə olur Nikol Paşinyan orduda baş alıb gedən korrupsiya və rüşvətxorluğu görmür və yaxud özünü görməzliyə vurur, ancaq Robert Koçaryan və Serj Sarkisyanın rəhbərliyi dövründə müxtəlif sahələr üzrə keçirilmiş tenderlərin nəticələrini araşdırır.\nSiyasi şərhçilər də Paşinyanın qisasçı mövqeyində olmasına etirazlarını bildirərək ölkənin daxili və xarici məsələlərinə diqqət yetirməsini tövsiyə edirlər. Qeyd edilir ki, Sarkisyan hakimiyyəti faktiki olaraq Paşinyana peşkəş edib. Belə bir hiss yaranır ki, qisasçılıq Paşinyanın bütün səbəb və əməllərinə o dərəcədə sirayət edib ki, o, sosial ədalət və “bizdə toxunulmaz adamlar yoxdur” harayı ilə çoxdan mətbəx-kommunal xırdaçılığına və şəxsi intiqam hisslərinə yuvarlanıb.\nN.Paşinyanın əvvəlcə daha çox nifrət etdiyi Robert Koçaryana qarşı alışıb-yanan intiqam hissləri yaxın vaxtlara qədər Sarkisyandan hesab sormağı unutdurmuş və onu bir növ desert üçün saxlamışdı. Ekspertlər də hesab edirlər ki, Paşinyanın baş nazirliyi müddətində yeni administrasiyasının nə daxili, nə də xarici siyasətdə nəzərəçarpan uğurları var. Öz reytinqini gücləndirmək və hakimiyyəti uzun müddət əlində saxlamaq üçün korrupsiya adı altında qisasçılığını davam etdirməsi, görüntü xatirinə Qarabağa tez-tez səfərlər etməsi heç də siyasi fəaliyyət hesab edilə bilməz.\nSarkisyanın Yerevanda qərar vermək səlahiyyəti olan kimlərisə narahat edən bir-iki siyasi bəyanat verməsi, “Populistlərin hakimiyyətə gəlməsində” öz üzərindəki məsuliyyəti inkar etməməsi, Paşinyana konstitusiya və demokratiya normalarının pozulmasını, şəxsi motivlərlə siyasi təqibləri və cəmiyyətin həyatının yaxşılaşdırılması istiqamətində şübhəli uğurları xatırlatması baş nazirin qisasçılıq hisslərini daha da alovlandırıb.\nGöründüyü kimi, başları bir-birinin iç üzlərini açmağa qarışan keçmiş və indiki dövlət başçılarının hamısı, əslində, bir bezin qırağıdır. Onların əsas fəaliyyətləri qisasçılıq, qəddarlıq, dağıtmaq, viran qoymaq, talan etmək olub. İndi isə başları özlərinə qarışıb. Əslində, 2016-cı ilin Aprel döyüşləri də işğalçı ölkənin hakimiyyət rəhbərlərini pat vəziyyətinə salıb. Yaxşı bilirlər ki, qüdrətli Azərbaycan Ordusunun qarşısında davam gətirə bilməyəcəklər.\n14 Dekabr 2019 20:55 - XƏBƏRLƏR


خبرگزاری شبستان - Həzrət Musanın (ə) həyat yoldaşının peşmançılığı\nپنج شنبه ۲ اسفند ۱۳۹۷\nالخميس ١٦ جمادى الثانية ١٤٤٠\nAyətullah Xamenei iqtisadi problemlərin həlli üçün ciddi qərarların verilməsini tələb etdi Məscidlərin mədəniyyət – incəsənət otaqları İslam İnqilabının bəhrəsidir Səhfələr üzərində ən gözəl rəsmlər Düzgün bəyan və əməlimizlə İslam dinini təbliğ etməliyik “Hər gün Aşura və hər yer Kərbəladır” şüarının Fərəc duası ilə əlaqəsi Təkfirçilik məhv edilməsi vacib olan bir virusdur\nServis xəbərlərinin titri\nAyətullah Xamenei iqtisadi problemlərin həlli üçün ciddi qərarların verilməsini tələb etdi\nŞəbistan Xəbər Agentliyi: İran prezidenti, parlament spikeri, Məhkəmə Sisteminin rəhbəri və İqtisadi Kordinasiya Şurasının üzvlərinin görüşü Ali Rəhbər Ayətullah Xameneinin hüzurunda keçirilib.\nMəscidlərin mədəniyyət – ...\nSəkkizinci beynəlxalq İmam ...\n“Firəngiz” kitabının ...\nMəscidlərin mədəniyyət – incəsənət otaqları İslam İnqilabının bəhrəsidir\nSəkkizinci beynəlxalq İmam Səccad (ə) qurultayı işinə başladı\n“Firəngiz” kitabının yazıçısının və səsləndirənin İnqilabın rəhbəri ilə görüşü\nRuhani: Sizi sanksiyaları götürməyə dəvət edirəm\nDüzgün bəyan və əməlimizlə İslam dinini təbliğ etməliyik\n“Hər gün Aşura və hər yer Kərbəladır” şüarının Fərəc duası ilə əlaqəsi\nƏhvazdakı teror bir ay əvvəldən planlaşdırılmışdı\nCinayətin cavabı Əhvazda veriləcək\nTrampın müharibə, xarabalıq və kütləvi qırğınla heç bir problemi yoxdur\nBerlinin İraqda mövcudluq səbəbi – neft\nƏrbəin ziyarətinin kəmrəng olması sionist rejimi və Amerikanın istəyidir\nMəhərrəm ayında Tehrandakı ən qədim və xas əzadarlıq heyətləri\nRuhaninin Nyu-yorka səfəri\nİmam Zamanın (ə) dostlarının Həzrət Əliəkbərə (ə) bənzərliyi\nZühurun yolu aşuradan keçir\nAşura hadisəsi zamanı İslam dünyasının problemləri hakimiyyətdən də böyük idi\nİdlibdə Vaşiqtonun Əl-qaidəyə xidməti\nŞiələr ədəb və mehribanlıqda İmam Hüseyndən (ə) ibrət alamlıdılar\nİran konsulluğuna hücumun pərdə arxasında Amerika durur\nBehişt əhlinin xüsusiyyətləri\nServis Əsas səhifə Zaman : Wednesday, July 11, 2018 Xəbər kodu : 34095\nHəzrət Musanın (ə) həyat yoldaşının peşmançılığı\nİnsanların əksər hissəsi aqibətlərinin xeyirli olmasını istəyərlər. Ancaq bəzən elə bəyənilməyən işlər görərlər ki, aqibətlərini xeyirlə xətm etməz.\nBu cür insanlardan biri də həm peyğəmbərin həyat yoldaşı və həm də peyğəmbər övladı olan Səfura idi.\nQuran buyurur: “O zaman o, (Mədyəndən Misirə gedəndə Tuva səhrasının yaxınlığında yolu itirdiyi vaxt) bir od görmüş və ailəsinə demişdi: “Siz dayanın. Mən həqiqətən bir od gördüm. Bəlkə ondan sizə bir şölə gətirdim və ya odun başında yol göstərən tapdım””. (“Taha” 10).\nBu ayədə Həzrət Musanın (ə) həyat yoldaşı Səfuraya işarə edilmişdir. Bu, o halda olmuşdu ki, Həzrət Musa (ə) ailəsi və heyvan sürüsü ilə birlikdə Şuəybin evini tərk edir və Misir üçün yola düzəlir. Yolda istiqaməti itirir və azır. Çoz qaranlıq və zülmətli bir gecə idi.\nQoyunlar səhrada dağılmağa başlayır. Od qalamaq istəyir, ancaq odu yandıra bilmir. Bu zaman hamilə xanımının sancıları tutur.\nOnu qəribə bir tufan əhatə edir. Bu zaman Həzrət Musa (ə) uzaqda bir alov görür. Bu nur – İlahi nur idi. Musa (ə) od əldə etmək üçün ona tərəf hərəkət edir.\nAmma Həzrət Musanın (ə) həyat yoldaşı peyğəmbər övladı olsa da, təəssüf ki, yolunu azanlardan olur. Şeytanın (lən) vəsvəsəsi nəticəsində sonralar – həyat yoldaşının vəfatından sonra – onun vəsisi və xəlifə ilə mübarizə aparır. Bəni-İsrayilin münafiqləri də ona qoşulur və o, Yuşanın əleyhinə qiyam edir. Ancaq Yuşa bu mübarizədə qələbə çalır.\nQiyamçıların bir dəstəsi ölür, bir dəstəsi qaçır. Səfura isə əsir düşür. Ətrafında olanlar Yuşaya deyirlər ki, onu cəzalandırsın. Ancaq o, Səfuraya deyir: “Dünyada səni bağışlayıram, ancaq Qiyamət günü Həzrət Musanın (ə) hüzurunda səndən şikayət edəcəyəm”.\nSəfura deyir: “Vaveyla! Allaha and olsun ki, əgər Allah behişti mənim üçün mübah edərsə, böyük xəcalət çəkəcəyəm ki, Onun peyğəmbərinin (ə) vəsisinə qarşı qiyam etmişəm”. (Həvzəh)\npeyğəmbərin həyat yoldaşı\nBütün hüquqlar qorunur © 2013 Şəbistan Xəbər Agentliyi


2014 Burç Yorumları, Ümumi Bürc Yorumu, Burç Tabirleri, Burç Yorumları, Burç Yorumları 2014 | Günlük Burç Yorumları 2018 | Astroloji Yorumları 2018 | Günlük Rüya Tabirleri 2018 | Kahve Falı | El Falı | Yıldızname\n13 Mart 2014 admin 6.His, Astroloji, Aylıq Bürc Şərhləri, Azerice, Azerice Burç Yorumları, Balıq Bürcü, Buğa Bürcü Şərhləri, Buğa Bürcü Şərhləri, Burç Yorumları, Burçlar, Burcler 2014, Burcler Daşları, Bürcü Şərhləri, Çiçek Falı, Cilt Bakımı Güzellik, Dolça Bürcü Şərhləri, Əkizlər Bürcü Şərhləri, Əqrəb Bürcü, Genel, Günlük Burç Yorumları, Günlük Fallar, Hint Burçları, İsim Sözlüğü, Kategori, Oğlaq Bürcü, Oxatan Bürcü, Qız Bürcü, Qız Bürcü, qoç Bürcü Şerhleri, qoç Bürcü Şerhleri, Şir Bürcü, Şir Bürcü, Sutökən Bürcü, Sutökən Bürcü, Tərəzi Bürcü, Xərçəng Bürcü Şərhləri, Yay Bürcü Şerhleri, Yıldızname, гороскоп, Русские толкование снов, русский, ჰოროსკოპის 0\n2014 BURÇ YORUMLARI, ÜMUMİ BÜRC YORUMU, BURÇ TABİRLERİ, BURÇ YORUMLARI, BURÇ YORUMLARI 2014\nSevgili qoçlar 2014-ci ilə dəyişmə və çevrilmə enerjisi ilə daxil edəcəksiniz . 2014 sizin üçün ilin ilk yarısı əlaqələrdə rəqabət və müzakirələr önə çıxa bilər. Aman rəqabət enerjisindən il boyu uzaqlaşın sizin üçün ümumi mənada həyat əhəmiyyət qazanacaq və kimsənin həyatınızda yük olmasını istemiyeceksiniz ilin hamısı Uran böyük dəyişikliklər yaşamanıza səbəb olarkən içimizdəki kiçik uşağın sizin sevgisinə daim ehtiyacı olacaq xahiş edirəm onu laqeyd yanaşmayın. İş və karyera üçün özünüzü daha ehtiraslı həyəcanlı və cəsur hiss edəcəksiniz. Sosyalleşin , xarici görünüşünüzü giyiminizi dəyişdirin. Özünüzü əskik hiss etdiyiniz hər mövzuda lütfən inkişaf etdirin.\nSevgili öküz 2014 illik sizlər üçün eşqdə ilk üç aylıq dövr əlaqələrdə ciddi addımlar atmanız sizi ruhən rozlayacak heç bir əlaqə və birlik üçün tələsməyin. İş və karyera adına əsla ehtiras enerjisi ilə hərəkət etməyin . Maddi mövzularda tədbirli və diqqətli olacaqsınız. Xüsusilə 29 Aprel illik ilk günəş tutulması sizin bürcünüzdə reallaşır sizə təsiri isə köhnə enerjilərdən TƏMİZLƏNMƏ istiqamətində təsirli olarkən həyatınızın axışını yenileyeceksiniz . Sağlam bir il yaşayırsınız lakin bəslənməyə əhəmiyyət verin və həyat keyfiyyətinizi artırın.\nSevgili əkizlər 2014 illik hamısı sizlər üçün olduqca hərəkətli kendinizize hər mövzuda əhəmiyyət verəcəksiniz. Bol seyehat edəcəksiniz. Xaricdə çıxmaq və ya özünüzü eksiknhissetiginiz mövzularda yeni təhsil proqramlarına qatıla bilərsiniz. Şəxsi həyatınıza əhəmiyyət verəcəksiniz. Aşk həyatı və eşqbazlıq önə çıxır. Ictimailəşdirmək və ünsiyyət içində olmaq hər an əhəmiyyət qazanacaq. Xarici görünüşünüzü giyiminizi dəyişdirin.\nSevgili Xərçəng 2014-ci ilə dinc daxil etməyə əhəmiyyət verməlisiniz. İlin ilk yarısı eşq və əlaqələrdə ciddi addımlar atmaqda çətinlik çəkən bilirsiniz bunu göz ardı etməyin bir az eşq həyatınızın gələcəyi üçün Akışta qalmağı təcrübənin. Evlənmək nişanlanmaq üçün gözləmədə qalın . Əlaqələrdə maddi mövzular , güvən problemləri və həyatın gerçəkləri önə çıxa bilər. Sosial həyatınızda sevginizi göstərməkdə çətinlik yaşaya bilərsiniz , ikiləmdə qala bilərsiniz. İş həyatınıza yoğunlaşacaksınız . 17Temmuz – 14Ağustos günlərində cazibədarlığının və məşhurluğunun artacaq.\nSevgili Aslanlar yeni illə azad duyğularla daxil edəcəksiniz . 5 Mart -6 Aprel Əlaqələrdə daha azad və yenilikçi yanın önə çıxa bilər. Keçmiş eşqlərə əlaqələrə istiqamətli danışmalar və təkliflər gündeminize olacaq. İkili əlaqələr birlikdəliklər bu dövr önə çıxır. 3-28 May günlərində özünüzü daha ehtiraslı həyəcanlı və cəsur hiss edəcəksiniz. Səyahətlərdə , xaricdə və ya təhsil aldığınız yerdə həyatınıza əhəmiyyət qatacaqsan . Uzun müddətdir istədiyiniz müvəffəqiyyətə sahib olacaqsınız. Ayrıca yeni və soruşarkən mühitlərdə fərqli arkadaşlıklarla qarşılaşa bilərsiniz. 16 İyulda Yupiterin aslan bürcünə keçid etməsiylə birlikdə 1 il boyunca; hobbi fəaliyyətlərində özünüzü qabiliyyətlərinizi daha yaxşı sərgiləyə . Sağlıkta formunuz lütfən qoruyun.\nSevgili başaqlar 2014 illik sizlər üçün ilk iki aylıq dövrü sakit hərəkət etməli heç bir mövzuda tələsik enerji ilə hərəkət etməyin . Özəllikli 1 Marta qədər olan dövrdə eşq və əlaqələrdə ciddi addımlar atmayın . Evlənmək nişanlanmaq və görseliğinizi dəyişdirmək üçün və estetik əməliyyatlar üçün gözləmədə qalın . Venera eşq və eşqbazlıq evinizdə öncə gedərkən köhnə eşqlər, güvən problemləri , qısqanclıqlar önə çıxa bilər. İş və karyera həyatınız üçün yeni başlanğıclar 24 Aprel dövründə əhəmiyyət qazanarkən iş əlaqələrinizdə ciddilik kazanacak.maddi mövzular və həyatın gerçəkləri önə çıxa bilər. Sağlam olmaq və yaşamaq üçün mütləq idman etməyi laqeyd yanaşmayın.\nSevgili tərəzilər yeni yılldan çox ümidli olacaqsınız. Aşk və əlaqələrdə Bir incik bir barışıq , uzlaşmakta əlaqənizi davam etdirməkdə çətinlik çəkdiyiniz stressli bir ilk yarı keçirməniz mümkün olsada ümidinizi heç itirmirsiniz. 5 Mart-5 Aprel günlərində eşq və eşqbazlıq , həyatın kef verən istiqamətləri həyatınızda daha çox önə çıxacaq. 21 mart etibarı ilə sosyalleşip çölə çıkımak idmana etmək , hobbi fəaliyyətlərinə ağırlıq vermək ön planda olacaq hirs duyduğunuz . Köhnə sevgilinizdən xəbər ala bilər , yenidən ola bilər miyimi sorgulamanızda ola biləcək Süre gedən əlaqələrdə bəzi Tərəzilər evlilik qərarı alarkən bəziləri də əlaqələrini ləğv edə bilərsiniz. 24 İyun- 18 İyul günlərində müvəffəqiyyət və əhəmiyyətli olmanız ola biləcək olarkən fikir və söhbətlər təkliflər önə çıxacaq. İş və karyeranız üçün səyahətlərdə , xaricdə və ya təhsil aldığınız yerdə tapa bilərsiniz.\nSevgili əqrəb yeni illər artan məsuliyyətlərinizlə daxil olursunuz. Əsasən də dəyişən iş və karyera şartlarınıza sizi çaxnaşmaya sokmasın.6 Aprel -3 May tarixləri eşq və əlaqələr gündeminize ana təmasını meydana gətirə bilər. Keyifli romantik zamanlar keçirmək sizin əlinizdədir! Əlaqələrdə həssaslıq və bağışlamaq önə çıxır. Sosyalleşip sıxlıq mühitlərdə olmaq istəyəcəksiniz. Həvəs fəaliyyətlərinə ağırlıq verirsiniz. 21 May- 23 İyun günlərində günlərin də özünüzü daha ehtiraslı və özünə inamlı hiss edəcəksiniz. Bəzi Əqrəblər qalıcı birlikdəlikləri addım atarkən bəziləri də ayrılıq qərarı ala bilərlər. Özlərinə səhv olan eşqi və yoldaşlığı həyatlarında barındırmayacaklar 18 İyul-12 Avqust günlərində özünüzü daha romantik və sevgi dolu hiss edəcəksiniz.\nSevgili bulaqlar yeni ilin ilk 6 aylıq müddəti özünüzü daha ehtiraslı həyəcanlı və cəsur hiss edəcəksiniz. Eşqdə sürpriz birlikdəliklər yaşaya bilərsiniz. Bəziləri əlaqələrində dilemmas və qısqanclıqlar da yaşaya bilər. 24 İyun- 18 İyul günlərində əlaqələrdə ünsiyyət və hərəkətlilik sürət qazanacaq. Aşk və əlaqələr gündeminize ana təmasını meydana gətirə bilər. Sizin eşqi qatıldığınız yoldaş dəvətlərində , dərnək fəaliyyətlərində tapa bilərsiniz. Bəzi Oxatanlar qalıcı birlikdəlikləri addım atacaq Ani birlikdəlik və nizam qurma istəyinin ön planda olacaq 12 Avqust – 4Eylül günlərində duyğularınızı çox daha ehtiraslı birbaşa və göz qarşısında yaşaya bilərsiniz. İş və karyera həyatınızda ehtiras və qəzəb sizin üçün il boyu təhlükə aman diqqətli olun incidici olmayın .\nSevgili oğlaqlar yeni ilə bürcünüzdə gerilemekte olan venera və pulüto enerjisi ilə daxil yapıyorsunuz.1 Fevrala qədər eşq və əlaqələrdə ciddi addımlar atmayın Evlənmək nişanlanmaq və ani görseliğiniz ilə əlaqədar estetik əməliyyatlar etmək üçün tələsik etməyin Venera gerilerken edilən estetik və vizual dəyişmələr müvəffəqiyyətli nəticə verməz Bu səbəblə üçün gözləmədə qalın . 1 Fevral -5 Mart və 11-31 dekabr günlərində əlaqələr ciddilik qazana bilər. Əlaqələrdə maddi mövzular və həyatın gerçəkləri önə çıxa bilər. Sevginizi göstərməkdə çətinlik yaşaya bilərsiniz , ikiləmdə qala bilərsiniz. Yenə də sosyalleşin Bəziləriniz ayrılarkən bəziləri də ehtiraslı bir birlikdəliyə başlaya bilər. 6 Aprel -3 May tarixlərində münasibətlərdə həssaslıq bağışlayıcılıq və romantizm önə çıxır. İkili əlaqələrdə eşqdə gözəl xəbərlər ala bilər , problemlərə həll gətirə bilərsiniz. Bəziləriniz da birlikdəliklərini Durğu məcburiyyətində qala bilərlər. 29 May- 23 İyun günlərində Maddi mövzular və cəhdlərinin müvəffəqiyyətli nəticələnib sizə xoşbəxtlik gətirəcək.\nSevgili vedrələr yeni ilə olduqca ictimai və hər mövzuda qalıcı olma enerjisi ilə addım atırsınız . Azadlığı müdafiə edən bəzi Dolçalar həyata baxışları dəyişir. Planetlərin ağrısı və yeni ilin ilk günəş tutulması öküz bürcündə reallaşarkən 29 Apreldə sizə olan təsiri 29 May- 23 İyun günlərində ailə yuva qurmaq istəkləriniz artabilir.23 İyun- 18 İyul eşq həyatı və eşqbazlıq bir ay boyunca qarşıya çıxır. Sosyalleşin , ünsiyyətə keçin, teatra kinoya idmana gedin . Həvəs fəaliyyətlərinə ağırlıq verin. Əlaqələrdə hərəkətlilik ehtiras və həyəcan atır. Maddi istəkləriniz arzuladığı kimi əlinizə keçir. 16 İyulda Yupiterin aslan bürcünə keçid etməsiylə birlikdə 1 il boyunca; Aşkı romantizmi bütün sıxlığıyla yaşaya bilərsiniz. Sizə şans gətirəcək bir əlaqəyə başlaya bilərsiniz. Müddət gedən əlaqələrdə evlilik nişan qərarı alına bilər. Sağlamlığınıza il boyu əhəmiyyət verin.\nSevgili balıq sizlər 2014-ci ildən çox şey gözləyəcəksiniz və istədiyiniz hər şeyi mərkəzli olacaqsınız. 1 Yanvar -17 İyul günləri boyunca eşq və əlaqələrdən yana şansınız olduqca yaxşı görseliginize əhəmiyyət verin idmana gedin . Daim həyat enerjinizi artıran mühit və faliyetlere olmağa əhəmiyyət verin. Ruh sağlamlığınız üçün Həvəs fəaliyyətlərinə ağırlıq verin. 6 Aprel -3 May günlərində cazibədarlığının və məşhurluğunun artacaq. Özünüzü daha romantik və sevgi dolu hiss edəcəksiniz. Xarici görünüşünüzü giyiminizi dəyişdirin , ekoloji əlaqələrinizə əhəmiyyət verib sosyalleşin . Diqqətləri İstəyi də üzərinizə çəkəcəksiniz. Əlaqələrdə həssaslıq bağışlayıcılıq və romantizm önə çıxır. İkili əlaqələrdə eşqdə gözəl xəbərlər ala bilər , problemlərə həll gətirə bilərsiniz. 18 İyul-12 Avqust günlərində eşqə sevgiyə istiqamətli fikir və söhbətlər təkliflər önə çıxacaq. Əlaqənizdə həssas və qoruyucu tərəfiniz önə çıxacaq. Maddi istəkləriniz artır qazancınızı artacaq.\nÜmumi Bürc Yorumu


Oxu.az - Ramiz Həsənoğlu: Yenə Sabah olacaq\nRamiz Həsənoğlu: Yenə Sabah olacaq\nXəbər verildiyi kimi, tanınmış rejissor, Xalq artisti Ramiz Həsənoğlu bu günlərdə “Azərbaycantelefilm” Yaradıcılıq Birliyinin direktoru təyin edilib.\nQeyd edək ki, uzun illərdir AzTV-də çalışan R.Həsənoğlu bir müddət öncə saytımıza geniş müsahibəsində vaxtilə quruluş verdiyi “Fatehlərin divanı”nın yarımçıq qaldığını və onun gələcəkdə imkan olacağı təqdirdə, davamını çəkmək niyyətində olduğunu bildirmişdi.\nO, müsahibəsində “Fikrimiz vardı ki, “Fatehlərin divanı”nı təxminən 40 seriya edək. Yəni onun davamı olmalı idi.\n“Orada Şah İsmayıl Xətainin Sultan Səlim Yavuzla qarşıdurması, ondan əvvəl Uzun Həsənlə bağlı baş verənlər öz əksini tapmalı idi, sonra üzü bu yanlara, yəni türk dünyası və türk dünyasının içində Azərbaycan tarixi, Azərbaycan dövlətçiliyi ilə bağlı məqamları əks etdirməli idik, ta ki Mircəfər Bağırovacan məhkəmələrini göstərməli idik.\nBilirsiniz, Elçinin o dövrə aid gözəl əsərləri var. Anarın, Mövludun, başqa yazıçılarımızın o dövrlərlə bağlı gözəl əsərləri ortadadır. Yəni biz çox çalışırdıq ki, bunu bu şəkildə - məhkəmələr şəklində edək. Möhtəşəm bir iş alınmalı idi.\nAmma səd heyf, səd heyf. Hər zaman istərdim ki, o mövzuya qayıdaq, mənimlə çalışan adamlar bu mövzuya bir də qayıtsınlar. Belə deyək, ümidimi itirmirəm”, - deyə fikirlərini tamamlamışdı.\nBəs görəsən, yeni təyinatdan sonra tanınmış sənətkar həmin ideyasını gerçəkləşdirəcəkmi?\nBununla bağlı Oxu.Az-a açıqlamasında R.Həsənoğlu hələlik bu barədə geniş danışmağa ehtiyac görmədiyini bildirib.\n“Hələlik dəqiqləşdirmələr aparıram. Yəni nələri qabağa salmaq olar, nələri sonraya saxlamaq mümkündür, bu barədə götür-qoy edirəm. Ona görə bu barədə geniş danışmaq istəmirəm, çox tezdir. Zamanı çatanda hər şey məlum olacaq”, - deyə tanınmış sənətkar əlavə edib.\nR.Həsənoğlu yeni təyinatı ilə bağlı öz “Facebook” səhifəsində isə bunu qeyd edib:\n“Yenə Sabah olacaq!”\nRamiz Həsənoğlu: Serial çəkən rejissorlara acıyıram - MÜSAHİBƏRamiz Həsənoğluna AzTV-də vəzifə verildi


ŠKODA KODIAQ Dizaynı\nÖN HİSSƏDƏN ÖZÜNDƏN ƏMİN\nYenidən işlənmiş faralar və barmaqlıqlar özünə inamı artırır və hər kəs yeni ŠKODA KODIAQ –ın gəlişinə şahidlik etdiyini başa düşür. Zərif xətlərin mükəmməl qarşılıqlı əlaqəsi, dinamik əyrilər və möhkəm görünüş tarazlanmış gövdəni təşkil edir.\nYAN HİSSƏDƏN ZOLAQ\nYan hissədən baxdıqda, ox mərkəzləri arasındakı nəzərə çarpacaq dərəcədə uzun məsafə geniş interyerdə gizlənir. Qısa çıxıntılar, xəfifcə əyilmiş dam xətti və incə formalı yan əyilmə xətləri, hərəkətsiz vəziyyətdə olsa belə, hərəkətdə olan böyük SUV təəssüratı yaradır.\nNƏZƏRÇARPAN ARXA HİSSƏ\nArxa hissədə yüksək hissəli paz formalı arxa işıqlar mövcuddur, xarici hissələri gövdənin yan tərəflərinə uzanır və hərflərlə yazılmış ŠKODA adı nəzərə çarpır. Yüksək arxa bamper kim olduğunu aydın və qürurlu şəkildə hamıya bəyan edir.\nYeni ŠKODA KODIAQ barmaqlığı markanın SUV modleinə uyğunlaşdırılmış dizayn identikliyini əks etdirir. Xrom örtüklü çərçivə 13 şaquli cüt ensiz hamar lövhə ilə trapesiyadır.\nTam LED arxa işıqları C formanın simvoludur və marka dizaynının bütünlüyünü təsdiq edir. Arxa işıqlandırmanın xarici hissələri yan hissədən görünən fərqli kristal strukturu təşkil edir. Arxa lampaların forması avtomobilin ətrafındakı hava axını yaxşılaşdırmaq üçün aerodinamik cəhətdən işlənmişdir


“Azərişıq” 24 saatlıq iş rejiminə keçdi: “Problem yaransa dərhal aradan qaldırılacaq” - Azinforum.az İnformasiya Portalı\nAna səhifə / Siyasət / “Azərişıq” 24 saatlıq iş rejiminə keçdi: “Problem yaransa dərhal aradan qaldırılacaq”\n“Azərişıq” 24 saatlıq iş rejiminə keçdi: “Problem yaransa dərhal aradan qaldırılacaq”\nÖlkə ərazisində hökm sürən qeyri-sabit hava şəraiti ilə əlaqədar olaraq “Azərişıq” Açıq Səhmdar Cəmiyyətinin əməkdaşları 24 saatlıq xidmət rejiminə keçiblər. Bu barədə ASC-nin mətbuat xidməti bildirir. Məqsəd abonentlərin fasiləsiz olaraq elektrik enerjisi ilə təminatını həyata keçirməkdir. ASC bildirir ki, sərt hava şəraiti ilə bağlı hələlik nə rayonlarda, nə paytaxtda, nə də Bakıətrafı ərazilərdə elektrik enerjisi təminatında problem yaranmayıb.\n“Bu gün səhər saatlarından cəmi bir neçə dəfə elektrik enerjisi ilə bağlı fərdi müraciətlər olub ki, həmin problem də əməkdaşlarımız və texnikalarımız vasitəsilə aradan qaldırılıb. Maşın mexanizmlərimiz, mal-materiallarımız, avadanlıqlarımız, istər dağlıq rayonlarda, istərsə də aran yerlərində hazır vəziyyətidir. Yay fəsli ərzində 100 mindən artiq dayaqlar dəyişdirilib, yeni yarimstansiyalar inşa edilib, qəzalı vəziyyətdə olan yerlər təftiş edilərək yenidən bərpa olunub. “Azərişıq” ASC-nin qış mövsümünə ümumi hazırlığığımız yüksək səviyyədə olduğundanhavaların kəskinləşməsinə baxmayaraq elektrik enerjisinin verilməsində heç bir problem yaşanmayacaq”-press-relizdə bildirilir.\nŞirkət bildirir ki, əgər hansısa problem yaranarsa abonentlər “Azərişıq” ASC-nin 199 çağrı mərkəzinə zəng vursunlar. Onların müraciəti dərhal qeydiyyata alınacaq və problem operativ şəkildə aradan qaldırılacaq.\nÖncəki Pensiya yaşının artırılması təklif olunur – Azərbaycanda\nNövbəti Prezident Aqil Əliyevlə bağlı sərəncam imzaladı


almaqurdu - Cəlil Məmmədquluzadənin "Danabaş kəndinin əhvalatları" əsərində əsas obrazlar AlmaQurdu\nXX əsr Azərbaycan ədəbiyyatının ən qüdrətli nümayəndələrindən biri Cəlil Məmmədquluzadədir. O, Azərbaycan ədəbi-ictimai fikir tarixində böyük yazıçı, görkəmli publisist, mütəfəkkir və ictimai xadim kimi tanınmışdır. Cəlil Məmmədquluzadə böyük ədəbi məktəb yaratmış, Azərbaycan ədəbiyyatında yeni cığır açmış sənətkardır. Yeni ədəbiyyatın ən qüdrətli ədəbi cərəyanı olan realizm üslubunun şəkil və məzmun xüsusiyyətlərinin dürüst müəyyən edilməsində onun əsərləri əvəzsiz və tükənməz mənbədir.\nCəlil Məmmədquluzadə ədəbi yaradıcılığa «Çay dəstgahı» adlı alleqorik pyesi ilə başlamışdır. Az sonra o, «Kişmiş oyunu» hekayəsini qələmə almış, 1894-cü ildə isə ilk irihəcmli nəsr əsəri olan «Danabaş kəndinin əhvalatları» povestini yazmışdır. Yazıçının ədəbi irsində yüksək səviyyəli əsərlər çoxdur. Onun kiçik hekayələrindən tutmuş irihəcmli dramlarına qədər bütün əsərləri Azərbaycan ədəbiyyatı xəzinəsinin əvəzsiz inciləridir.\nMirzə Cəlil realizminin ən bariz təcəssümlərindən biri «Danabaş kəndinin əhvalatları» povestidir. Əsərdə XIX əsrin sonları üçün Azərbaycan kəndinin feodal-patriarxal mühiti, zülm və özbaşınalıqlar, xalqı cəhalətdə saxlayan mövhumat və xürafat əks etdirilmişdir. Bu kəndə verilən Danabaş xüsusi adı da mənalı və simvolik bir addır. Bu ad yalnız Xudayar bəy kimi kəndxudaları, pul üçün islam qanunlarını ayaqlayan qazıları, qlava və kərbəlayıları deyil, bütövlükdə zülmət və qaranlığa bələnmiş feodalpatriarxal bir mühiti və bu mühitin cəhalət və nadanlıq girdabında saxladığı kəndliləri də səciyyələndirir.\nBu zülmət və cəhalət dünyasının ən mənfi surəti Xudayar bəydir. Xudayar bəy son dərəcə alçaq, ikiüzlü, xəbis və murdar bir adamdır, acgöz və qəddar bir insandır. O, özünü guya həmkəndlisi Kərbəlayi Heydərə dost kimi göstərir, lakin Heydər ölən kimi onun var-dövlətini ələ keçirmək üçün dostunun arvadına elçi düşür. Zeynəb tərəfindən ikrahla rədd edilən Xudayar bəy əl çəkmir, bu yazıq qadına elə bir fitnə toru qurur ki, Zeynəb iki od arasında qalır. Bir evi yıxmaq üçün Xudayar bəy başqa bir evi uçurur, mömin Məhəmmədhəsən əminin Kərbəla ziyarəti üçün bəslədiyi eşşəyi ondan alıb satır və beləliklə də, bu ailəni gözüyaşlı qoyur. Xudayar bəy eşşəyin pulunu qazıya rüşvət verərək Zeynəbə qanunsuz kəbin kəsdirir, kəndin qlavası və qoluzorluları kimsəsiz qadının üstünə gələrək zorla onu Xudayar bəyin evinə aparmaq istəyır, ona hədə-qorxu gəlirlər. Bütün bunlar azmış kimi Xudayar bəy bir tərəfdən də Zeynəbin oğlu Vəliqulunu aldadaraq balanı anaya qarşı qaldırır. Əlbəttə, bütün bu qaragüruha qarşı qalxmaq Zeynəbin iqtidarında deyildir. Onu sındırırlar, əzirlər, tapdalayırlar. Zeynəb bir neçə ay Xudayar bəyin evində qalıb anadan içdiyi süd burnundan gələndən və var-yoxu əlindən çıxandan sonra qovulur, Xudayar bəy də üçüncü arvad alıb vicdansız və zalım həyatını davam etdirir.\nXudayar bəyi quduzlaşdıran və azğınlaşdıran yaramaz ictimai quruluşun əzib təhqir etdiyi insanlardan biri də Məhəmmədhəsən əmidir. Məhəmmədhəsən əmi avam və məzlum kənd yoxsullarının ümumiləşdirilmiş surətidir. Fağır, üzüyola, zəhmətkeş və ailəcanlı bir insan olan Məhəmmədhəsən əminin bütün ömrü əzab-əziyyət içində keçmiş, tale heç bu kişinin üzünə gülməmişdir. Qoca vaxtında Kərbela ziyarətinə getmək həvəsinə düşürsə də, Xudayar bəy onun bu arzusunu da gözündə qoyur. Müəllif onun simasında zülmə hədsiz dözümlülüyü, avamlıq və nadanlığı kəskin tənqid edir. Məhəmmədhəsən əmi o qədər ifrat dindar, o qədər avam və nadandır ki, Xudayar bəyin onun eşşəyini aparıb satmasını, Kərbəla ziyarətinə gedə bilməməsini, hətta naçalnikin onu divanxanadan qovmasını da alın yazısı ilə, qəzavü-qədərlə bağlayır. Onun bu məzlumluğu və nadanlığı arvadı izzəni də çərlədib öldürür.\n«Danabaş kəndinin əhvalatları» povestində ömrü faciəli insanlardan biri də Şərəfdir. O, Xudayar bəyin arvadı olsa da, çox bədbəxt adamdır. Xudayar bəy onun evlənməsinə etiraz edən bu üç uşaq anasının saçlarından tutub evin içində sürüyür, onu vəhşicəsinə döyür.\nƏsərdə üç ailənin faciəsi göstərilir ki, bunların üçünün də səbəbkarı əslində iki eşşəyin arpasını bölə bilməyən, lakin alçaq bir yolla kalta seçilən əli zoğal dəyənəkli Xudayar bəydir. Onun əlinə bu dəyənək verən isə qanunsuz ictimai quruluş, zülmət və istismar dünyasıdır. Əsərdə də müəllifın əsas tənqid hədəfi ictimai quruluş və onun yetişdirdiyi özbaşınalıq və yaramazlıqlar mövhumat və xürafatdır.\nC.Məmmədquluzadənin «Danabaş kəndinin əhvalatları» povesti realist nəsrimizin ən kamil nümunələrindən biri kimi bu gün də oxucuların diqqət mərkəzindədir və indi də sevilə-sevilə oxunur.\nBugün 361 ziyaretçi (830 klik) kişi burdaydı!


"Yunayted" - "Lester": oyun sonrası mətbuat konfransı - Red Devils - Mançester Yunayted Azərbaycan Fan Klubu\n“Yunayted” – “Lester”: oyun sonrası mətbuat konfransı\nmüəllif: Ramid Mirzəyev · 27 Avqust, 2017 · 508 dəfə oxunub\nJoze Mourinyo “Lester” ilə qarşılaşmada oyuna sonradan daxil olan Markus Reşford və Maruan Fellayninin qolları sayəsində qazanılan qələbədən və mövsümün başlanğıcına uğurla başlamasına görə çox razı qalmışdı. Bunu Bossun BT Sport və MUTV kanallarına verdiyi müsahibədən də hiss eləmək olardı.\nFUTBOLÇULARIN POZİTİV ƏHVAL-RUHİYYƏSİ HAQQINDA\n“Fikirləşirəm ki, biz yaxşı oynadıq. Hesab 0:0 olanda nəticə aydın deyildi. “Mavi divar” çox yaxşı təşkil olunmuşdu və buna görə mən onları alqışlayıram. Onlar çox yaxşı müdafiə olunurdular. Mütləq deməliyəm ki, qoldan sonra biz çox yaxşı görsənirdik. Əgər mən komandanın oyununu ifadə etmək üçün bir söz seçməliyəmsə, mən qətiyyətli deyərdim. Bütün futbolçular çox yaxşı motivasiya olunmuşdu. Ehtiyatda oturan hər bir futbolçu öz şansını gözləyir”.\nƏVƏZETMƏLƏR ÖZ SÖZÜNÜ DEDİ\n“Mən onlara görə şadam – onların hamısı çox çalışırki, əsas heyətə düşə bilsinlər. Ehtiyatda oturanlar meydanda oynamaq üçün bir dəqiqə əldə edirlər və onlar bu oyunda mümkün olan hər şeyi etmək istəyirlər. Mən Ander Erreranın ehtiyatda özünü necə aparmasını gördüm – o qışqırırdı, nəsə deyirdi, komanda yoldaşlarına kömək edirdi, baxmayaraq ki, heç meydanda da deyildi. Bizim belə bir oyunçularımız var, bizim komandamız var”.\nSƏBR ÖZ NƏTİCƏSİNİ VERDİ\n“Bu keçən mövsüm baş vermiş günlərdən ola bilərdi, hansı ki, məsələn, “Borntmut” ilə oyunda penaltini vura bilmədik və ondan sonra bizim emosional səviyyədə problemlərimiz oldu, bu dəfə də biz penaltidən yararlana bilmədik, amma belə bir problem də olmadı. Biz sakitcə oynamağa başladıq, daha sonra mən əvəzetmələr etdim ki, hücumda sürəti artırım və Markus Reşfordu döyüşə atdım, hansı ki, öz oyun keyfiyyətinə görə Xuan Matadan fərqlənir və biz qol vurduq. Sonra Henrik Mxitaryanı meydandan çıxartdım, hansı ki, onun sarı vərəqəsi var idi və onu Maruan Fellayni ilə əvəzlədim ki, öz cərimə zonamızda hava mübarizələrinə nəzarət edək. Mənim variantlarım çoxdur. Oyunçulıar mənə verdiyim tapşırığa görə mənə cavab verirlər və mən həqiqətən də mövsümün ilk ayından razıyam”.\nFƏRQ USTALIQ SƏVİYYƏSİNDƏDİR\n“Fərq bizim keyfiyyətli futbolumuzdadır, biz çox yaxşı oynayırıq və əgər biz bu oyunu uda bilməsəydik, yenə də heç kimi günahlandırmayacaqdıq. Komanda çox yaxşı oynayır və mən özümü çox inamlı hiss edirəm. Biz topa yaxşı nəzarət edirik və əks-hücumlarda təhlükəliyik. Amma 3 oyunda 9 xal bizim üçün heç bir məna kəsb etmir, çünki biz eynən keçən mövsüm də belə başlamışdıq”.\n“O, yanvarda qayıdacaq. Transfer pəncərəsi açılacaq, digərləri pullar xərcləyəcəklər, biz isə bunu etmiyəcəyik. Amma biz keçən mövsüm bizim əsas oyunçumuz olan futbolçuya qovuşacayıq. O gələcək və mövsümün ikinci yarısında öz ustalıq səviyyəsini komandaya qatacaq”.\nMÖVSÜMƏ ƏLA BAŞLANĞIC\n“Yox, biz yəqin ki, bundan yaxşısını gözləyə bilməzdik, amma təkrar edirəm ki, keçən mövsüm də eynən bu cür olmuşdu. Yeganə fərq ondadır ki, keçən mövsüm nəticələr var idi, amma gözəl oyun yox idi. Amma indi düşünürəm ki, biz üç gözəl qələbə qazandıq və üç dəfə qətiyyətli və kompakt oyun göstərdik”.\nTeqlər: Joze MourinyoLester SitiMançester YunaytedPremyer Liqa


Amaliya Pənahova: “Rasim Ocaqov dedi, ərinizdən qorxdum” – Müsahibə\nBu gün Xalq artisti Amaliya Pənahovanın anım günüdür. Kulis.az bu münasibətlə aktrisanı yad eləmək üçün 2017-ci ildə Sevda Sultanovanın ondan aldığı müsahibəni təqdim edir.\n- Amaliya xanım, yaxınlarda Bələdiyyə Teatrının 25 illiyi oldu. Müstəqillik dönəmində müstəqil teatrlar yaransa da, az sonra çoxu dağıldı. İdarəçiliyi necə qurdunuz ki, teatrınız hələ də fəaliyyət göstərir.\n- Bakı Bələdiyyə Teatrının açılması haqda 1992-ci ilin noyabrında sərəncam verildi, dekabrda ilk tamaşamız oldu. O gündən teatr fəal çalışır, baxmayaraq ki, binası yoxdur, şəraiti yoxdur. Halbuki xaricdə çox ödüllər almışıq. Axırıncı dəfə də 2016-cı ildə bütün türk dünyasının teatrları arasında birinci yeri tutduq. Mənə elə gəlir ki, zamanın nəbzini tutaraq repertuarı elə qurmaq lazımdır ki, tamaşaçıya maraqlı olsun. Tamaşaçıya da maraqlı olanda nəsə alınır.\n- Dediniz, binası yoxdu teatrın. Problemi necə həll edirsiz?\n- “Drujba” kinotetrında idik. Mədəniyyət Nazirliyindən dedilər ki, burda böyük bir mədəniyyət mərkəzi inşa olunacaq. O da özəlləşdirildi. Bizi faktiki küçəyə atdılar. İndi əlaqədar təşkilatdan məktubumuza cavab gözləyirik.\n- Repertuarı necə seçirsiz? Rejissora seçim imkanı verirsiz?\n- Mən yalnız direktor deyiləm, həm də bədii rəhbərəm. Bizdə bədii şura var, amma son söz məndədir. Truppaya baxıram, əsərə uyğun ifaçı varsa və o, əgər rolu yüksək səviyyədə aparacaqsa, tamaşa alınacaq. Mənim ürəyim çox şey istəyə bilər, amma potensialım, istedadım, görkəmim ona yarıyırmı? Mən yaşdan danışmıram. Çünki səhnə ovsunlayıcıdır. Qrim, işıq, aktyorun çevikliyi, fiziki yararlığı onu 15 yaşında da göstərər, 75 yaşında da. Amma bu başqa söhbətdir ki, o, bacaracaqmı bunu. Ona görə əsas yaş yox, istedaddır. 50 ildən çoxdur sənətdəyəm. Kim hansı rolu oynaya bilər, kim nəyə qadirdir, artıq baxanda bilirəm. Bu gün baş rolu oynayan sabah nizə tutur səhnədə. Yəni dəyişirlər, çünki hamısı istedadlıdır. Repertuar seçəndə yalnız bir aktyorun üzərində qurmuram. Mənim zövqümə və təcrübəmə çox inanırlar. Hər halda bu günədək dediyim hədəfdən kənarda olmayıb. Hədəfə düşüb. Görəndə ki, rejissor yanlış yoldadır, çalışıram dəlillərlə onlara anladam ki, niyə mən “yox” və ya “hə” deyirəm. Niyə istəyirəm bu aktyor oynasın, yaxud filan aktyordan vaz keçin. Sübutları gətirəndə onlar mənlə razılaşırlar. Həmişə də udublar. Kənardan rejissor gəlirsə turppamızı tanımaya bilər, yaradıcılığımzı bilməyə bilər. Bəhram Osmanov Şillerin “Məkr və məhəbbəti”ni qurdu. Heç tanınmayan iki aktyoru baş rola tövsiyə etdim. Sual verdi ki, alınarmı? Dedim, sına. On gün məşq elədi, onların üzərində çalışdı. Gözəl də alındı. Rejissor yetişdirməlidir aktyoru. Türkiyədə beynəlxalq teatr festivalında biz birinci yer tutduq bu tamaşayla.\n- Zamanla teatrlar daha çox intriqalarıyla gündəmə gəlir. Sizin teatrla bağlı belə materiala rast gəldyimi xaıtrlamıram.\n- Bu teatrı yaradanda özümə söz verdim ki, ədavətə, haqsızlığa yol verməyəcəm. Bura aktyor qəbul edəndə ilk sözüm bu olur ki, bir-birinizə paxıllıq, düşmənçilik görsəm, qeybət eşitsəm burda olmayacaqsız... Mən 30 il akademik teatrda işlədim, başıma gələnləri danışsam böyük rəvayət olar.\n- Məncə, siz yazın onları.\n- Bilirisiz, hər yazını da vermək olmur. Doktorluq disertassiyamda müəyyən mənada toxunmuşam o məsələlərə. Gənc aktrisalar vardı, istedadları da vardı. Amma müəlliflər istəmirdi onları. Çünki tamaşaçılar qəbul eləmirdi onları. Günahı da məndə görürdülər ki, mən qoymuram. Mən necə qoymuram? 25 ildir qoymuşam səhnəni, oynasınlar da. O anşlaqları yığsınlar, o tamaşaçı məhəbbətini qazansınlar.\n- Uğurun sirri nədəydi: peşəkar rejissor, peşəkar aktyor və uğurlu pyes seçimində?\n- İlyas Əfəndiyevin “Sən həmişə mənimləsən” tamaşasında 18 yaşımda oynamışam və bu uğurumdan sonra o, hər yeni gətirdiyi pyesdə baş qəhrəman kimi məni görürdü. Tofiq Kazımov qoyurdu o pyesləri, o rəhmətə gedəndən sonra Mərahim Fərzəlibəyov qoydu. Bu gün İlyas Əfəndiyevin əsərləri var, Mərahim Fərzəlibəyov da var, başqa rejissorlar da, aktyorlar da. Nailiyyət gətirsinlər ortalığa.\n- Sizcə niyə gətirə bilmirlər?\n- Mənə elə gəlir İlyas Əfəndiyevi başa düşmək lazımdır. Dəfələrlə İlyas Əfəndiyevin əsərlərinə ayrı-ayrı teatrlar qayıdıb. Əfsanəyə çevrilən tamaşalar vardı, o səviyyəyə gəlib çıxara bilmədilər, aşağı apardılar. Mən onu yalnız bir şeylə şərh edə bilərəm ki, rejissor və ifaçı İlyas Əfəndiyevin dramaturgiyasını onun yazdığı dərəcədə anlamırlar. Çünki bu yazıçı qəlizdir, sətirarası deyilməyən fikirlər var. Sözaltı mənaları tamaşaçıya çatdırmaq lazımdır. O yoxdu deyə tamaşaçıyla kontakt alınmır.\n- İlyas Əfəndiyevin yaradıcılığından söz düşmüşkən, onun “Mənim günahım” əsərinin əsasında hazırlanan eyni adlı tamaşada oynamısız. Hətta televiziya tamaşasında həm rejissor olmusuz, həm də baş rolu ifa etmisiz. Məleykə Əsədova və Şükufə Yusupova da oynayıb bu tamaşada. Baxmamısız?\n- Baxmadım. Məni dəvət elədilər, amma sözün düzü birində Bakıda olmadım, digərində xəstə oldum, gedə bilmədim. Aktrisadırlar, onların da ürəyindən keçir. Müqayisə etmək də düz deyil.\n- Yaşlı aktyorların cavan obrazlar oynaması qınanılır. Baxışınız necədir buna?\n- Mən 18 yaşlı qəhrəman oynayanda 40 yaşım, oğlunu itirən 75 yaşlı ananın faciəsini oynayanda 37 yaşım vardı. Hamı da inanırdı. Niyə onda demirdilər cavanı, ya filan əsərdə qocanı oynadı. Deməli, ona daxil olmaq, inanmaq lazımdır. Bir də ki, vizual görünüş amili var. Aktrisalar var ki, 25 yaşındadır, amma əndamları heç öz yaşlarına sığışmır. O yaşın öz şuxluğu var, öz danışıq tərzi var.\n- Siz uzun müddət İncəsənət Universitetində də dərs demisiz.\n- Sonra çıxdım. Çünki istəmirdim hər gələn mənim imzamla aktyorluğu bitirsin və sənətdə qalmasın. Kimsə gəlib səndən üzünü görmədiyin adam üçün qiymət yazdırmağı xahiş edir. Düzdür, dərs dediyim tələbələr var ki, teatrda, televiziyada çalışırlar. Onlarla fəxr edirəm. Amma gördüm ki, xahişlə qiymət yazdıranlar çoxdur. Mən necə qiymət yazım? Dedim, sizi belə təmin edirsə, onda mənim vaxtım da, həvəsim də yoxdur burda qalmağa. Elə öz teatrımla məşğul olaram.\n- 1987-ci ildə Məmməd Muradın əsəri əsasında “Təkan” televiziya tamaşasını qurdunuz. Amma o vaxt bu tamaşa səs-küyə səbəb olmuşdu.\n- O dövrdə partiya işçilərini tənqid etmək düzgün deyildi. Özü də rayonun birinci katibinin ailəsini... Süjet belədir ki, birinci katibin oğlu həlak olur. Çünki atasını eyş-işrət məclisində görür, qəzəblənir və qəzaya düşür. Baş rolu mən və Əlabbas Qədirov oynayırdıq. İkimizin üzərində qurulmuşdu tamaşa. Və ərlə arvadın dünyagörüşü, fərqli yanaşmaları toqquşur. Onda televiziyanın rəhbəri Elşad Quliyev idi. Mənə şərait yaratmışdı. O, mənə inanırdı, rəhbər olduğu dövrdə üç tamaşanın rejissoru oldum: “Mənim günahım”, “Təkan” və “Sənsiz”. Bu tamaşalar televiziyanın “Qızıl fond”unda saxlanılır. Dedilər, tamaşa efirə getmədən öncə Əfran Daşdəmirov baxacaq, onda o, Mərkəzi Komitədə ideologiya şöbəsində işləyidi. Gəldi baxdı. Elşad Quliyev sonra dedi ki, bir yer var oranı dəyişmək lazımdır. Orda bir epizod vardı, eyş-işrət məclisində deputat nişanı olan adamı göstərir. Dedi, yumşaldın ya montaj edin. Dedim, onda tamaşanı verməyin. Axı orda məqsəd var, məna var. Özü 6 aydan sonra çağırdı ki, tamaşaya bir də baxdım, efirə gedəcək.\n- Əsəri ekranlaşdırmağa sizi nə vadar etdi?\n- Birinci mövzu dramatik idi, həm də özümə uyğun rol gördüm. Rejissura ilə də məşğul olmaq istəyirdim. Bələdiyyə Teatrında da 20-yə yaxın tamaşa quruluş vermişəm.\n- Sizi tez-tez film premyeralarında görürəm. Hansı filmdən zövq almısız?\n- Elxan Cəfərovun filmlərində yüksək peşəkarlıq görürəm.\n- “Yarımçıq xatirələr”ə baxmsız?\n- Yox, “Dolu” filminə baxmışam. İndi düzdür, “Nar bağı”nı çox tərifləyirlər. Mən baxdım. Düzü, operator işi məni çox darıxdırdı. Çox ləng, eyni kadr dayanır, boş, mənasız kadrlar gördüm orda. İndi tərifləyirlər. Bəlkə mən nəsə başa düşməmişəm. Filmdə peşəkar aktyorlar çəkilib. Amma söhbət rejissor yozumundan gedir. Ya montajı ləng ediblər, ola bilsin, heç operatorun da günahı yoxdur. Operator saxlayıb, stop eləyib, montaj da elə saxlayıb onu.\n- Yəni sizi tempo-ritm darıxdırdı?\n- Hə, mən tempo-ritmdən danışıram.\n- Məşhur ssenarist Querra deyir ki, əsl film darıxdırıcı olmalıdır.\n- O baxır film. Bir var, məna kəsb eləsin, düşündürsün. Yəni fəlsəfi filmdir, səni düşündürür.\n- Yadıma düşmüşkən, “Nişanlı qız” tamaşasında ikinci plandakı rolu ifa edəndə populyar idiniz. Baş rolda da gənc aktrisa Bəsti Cəfərova oynayırdı. Nə əcəb baş rolu ifa etmədiniz?\n- Məlik Dadaşov təklif eləmişdi baş rolu Bənövşəni oynayam. Etiraz elədim. Dedim, Zərifəni istəyirəm, təəccübləndi ki, niyə. Dedim, Zərifədə aktyor üçün oyun var. Amma Bənövşədə yoxdur. Özü də ləzzətlə ifa etmişəm, hamının da yaddaşında qalıb.\n- Bu aralar Hollivud təcavüz qalmaqalları ilə gündəmə gəlir. Siz belə hallarla qarşılaşmısınızmı?\n- İstər teatrda, istər kinoda hamını yoxlayandan sonra mənim üzərimdə dayanıblar. Yəni, özlərinə düşmən ola bilməyiblər. Ona görə belə şeylərlə rastlaşmamışam. Amma bəzən filmlərə əcnəbiləri dəvət edirlər. “Təhminə”nin rejissoru Rasim Ocaqov Türkiyədə festivalda məni təriflədi ki, böyük sənətkarımızdır. Çıxışını bitirəndə dedim, düz demirsiniz, gözünüzdə böyük olsaydım, heç olmasa “Təhminə”də məni sınaq çəkilişlərinə dəvət edərdiniz. Yoldaşım da yanımdaydı. Dedi, səni necə çəkəydim, yoldaşından qorxdum, açıq-saçıq səhnələr vardı.\n- Oynayardınız o səhnələrdə?\n- Nə vardı orda axı? Onu elə başa salacaqdım, heç istəməyəcəkdi o səhnəni çəksin.\n- Hər halda dramaturgiyanın tələblərinə uyğun belə səhnə olarsa, çəkilərdiniz?\n- O epizodların öz ifaçıları var. Film bu baxımdan asandır, dublyorlar var. Başqa bir şey də var. “Qərib cinlər diyarı”nda roluma görə heç biri dedi ki, o nə geyimdir? Heç kim demədi. Təqdimatdan asılıdır. İmicdən də. Çəkilən və çəkən sənətkarın imicindən. Kimə necə gözlə baxır tamaşaçı... Bizdə bir aktrisa vardı, sovet vaxtından danışıram, səhnədə tərəf-müqabili onu nalayiq sözlərlə söyür. Rejissorla davaya çıxdı ki, mənə deməsin bu sözü. Dedi, ay bacı, sənə demir e, obraza deyir.


Amerikalıların gizli fəaliyyətlərinə dair iddia\nAmerikalıların gizli fəaliyyətlərinə dair müdhiş iddia\n16:03 09.10.2017 (Yenilənib 12:00 10.10.2017)\n"ABŞ Suriya terrorçularına 5 iyundan 15 sentyabra qədər olan dövrdə 1421 yük maşını hərbi sursat və silah göndərib"\nBAKI, 9 oktyabr — Sputnik. "ABŞ Suriyadakı terrorçulara silah göndərir, müxalifətçilərə yox". Sputnik Azərbaycan xarici mediaya istinadla xəbər verir ki, bunu Suriya Ərəb Ordusunun Baş Əməliyyat İdarəsinin rəisi, diviziya generalı Əli əl-Əli bəyan edib.\n"Biz bilirik ki, ABŞ Suriya terrorçularına 5 iyundan 15 sentyabra qədər olan dövrdə 1421 yük maşını hərbi sursat və silah göndərib. Bu silahlar, guya terrorizmlə mübarizə məqsədilə göndərilib, amma nəticədə İŞİD və "Ən-Nüsra Cəbhəsi" silahlılarının əlinə düşüb" — deyə yaraqlılardan götürülmüş silahların nümayişi zamanı, general bildirib.\nOnun sözlərinə görə, Suriya radikallarının əlinə düşən silahların böyük hissəsi Pentaqonun ABŞ-ın müttəfiqlərinə yardım proqramı əsasında, Amerikanın müdafiə şirkətləri olan "Chemring" və "Orbital"-dan alınıb.\nGeneral əlavə edib ki, amerikalılar o silahları Yaxın Şərqə dəniz nəqliyyatı vasitəsilə göndərirlər: "O silahlar Suriyaya hökumət qoşunlarının nəzarətində olmayan sərhəd bölgələrindən daxil olur".\nQeyd edək ki, Amerika hərbi idarəsinin nümayəndəsinin may ayında verdiyi açıqlamaya görə, sözügedən silahlar "Suriya demokratik qüvvələri"ndən olan kürdlərə göndərilib ki, onlar bu silahların köməyi ilə Raqqanı İŞİD terrorçularından azad etsinlər.\nƏli əl-Əli, Baş Əməliyyat İdarəsi, general, Suriya, ABŞ, terrorçu, İŞİD\nƏyləncə mərkəzində 50-dən çox meyit: konserti qana bulayan terrorçu öldürüldü - VİDEO\nLondon terroruna görə məsuliyyəti üzərinə götürən tapıldı\nKəşfiyyat qurumuna basqın edən terrorçu öldürüldü


Məşhur müğənninin ölüm səbəbi açıqlandı - son xeberler\nRusiyalı məşhur müğənninin ölüm səbəbi açıqlanıb.\nSonxeber.az Trend-ə istinadən xəbər verir ki, ötən həftə dünyasını dəyişən Yuliya Naçalovanın mətbuat katibi Anna İsayeva müğənninin ölümünün səbəbini açıqlayıb.\nMəlum olub ki, o, qanda zəhərlənmədən dünyasını dəyişib. Həkimlər onun həyatını xilas edə bilməyiblər.\nMətbuat katibi əlavə edib ki, bir müddət əvvəl müğənni ayağından zədə alıb. Heç kəs bu zədənin faciəli ölümə gətirib çıxaracağını güman etməyib.\nDünyada Baxılıb: 1862 Tarix: 23 mart 2019\n"Yeni Zelandiyanın Kraystçerç şəhərindəki iki məscidə silahlı hücum edən terrorçu ömürlük həbs cəzası alacaq".. . SonxeberAz Trend-ə istinadən xəbər verir ki, bunu Yeni Zelandiya Baş nazirinin müavini Uinston Piters İstanbulda İslam Əməkdaşlıq Təşkilatının hadisə ilə əlaqədar təcili iclasınd\nDünyaca məşhur "Warner Bros" film şirkətinin baş direktoru Kevin Tsucihara vəzifəsindən istefa verib.. . SonxeberAz publika.az-a istinadən xəbər verir ki, baş direktorun adı gənc aktisa Şarlotta Kirk ilə seks qalmaqalına qarışıb.. . 2013-cü ildə aktrisa 26 yaşında ikən ona rol vermək qarşılığınd\nHazırda yazar kimi fəaliyyət göstərən bir zamanlar fahişəlik edən avstraliyalı Gwyneth Montenegro, keçmiş "məsləyi" ilə bağlı qalmaqallı etiraflar edib.. . Gwyneth Montenegro 10 min kişi ilə birlikdə olduğu etirafı ilə çox müzakirə olunmuşdu.. . "Gizli Tabu" adlı bir kitab yazan Montenegro\nGələcək haqda öncədən xəbər vermək qabiliyyəti təkcə xüsusi bacarıqlı və ya xalq deyimi ilə desək "vergili" adamların hünəri deyil. Əslində hər bir insan "Üçüncü gözü"nü inkişaf etdirməklə gələcəyi görə bilər. Alimlər bildirirlər ki, istənilən insan baş verəcək hadisələri 13 saniy\nHər dəfə heyvanlar üzərində təcrübələr haqqında danışan növbəti elmi verilişlə qarşılaşanda bu bizə fantastik və real olmayan görünür. Amma insanlarla bağlı belə təcrübələr barədə eşidəndə qulaqlarına inanmırsan.. . Alimlər çoxdandır ömrümüzü uzatmaq üçün iş aparırlar. Onlar artıq hansı ərzaqları istifad\n15 yaşlı qıza təcavüz etməkdə təqsirləndirilən və 6 il müddətinə həbs cəzası alan ingilis futbolçu Adam Conson bu gün azadlığa çıxır.. . Milli.Az xəbər verir ki, bu barədə məlumatı "Mirror" nəşri yayıb.. . O, cəza müddətinin yarsını həbsxanada keçirdikdən sonra bu gün azadlığa çıxacaq. Futbolçun\nÇinin Xubey vilayətində naməlum şəxsin idarə etdiyi avtomobili izdihamın üzərinə sürməsi nəticəsində 6 nəfər həlak olub, 7 nəfər yaralanıb.. . Sonxeber.az Yenicag.az-a istinadən xəbər verir ki, hadisə Caoyan şəhərində yerli vaxtla səhər 6:00 radələrində baş verib. Hadisəni törədən şəxs polisin açdığ\nCeff Bezos sürətlə varlanmaqda davam edir: Sərvəti rekord səviyyəyə çatdı\nDünyanın ən zəngin adamı sayılan Ceff Bezos dayanmadan varlanır. Bu gün onun sərvəti 150 milyard dollara çatıb.. . Sonxeber.az Bizimyol.info-a istinadən xəbər verir ki, "Amazon" şirkətinin rəhbəri təkcə son bir sutkada 1,73 milyard dollar qazanıb. Son bir ildə isə onu sərvəti 25,2 milyard dolla\nBritaniyalı evsizlər gündə 600 funt sterlinq (təxminən 800 dollar) qazanır. Bu haqda "Daily Mail" qəzetinə danışıblar.. . Sonxeber.az Bizimyol.info-ya istinadən xəbər verir ki, məşhur nəşrin əməkdaşı iki evsizlə söhbətində bunları eşidib. Onlar heç də evsiz deyilmiş. Birinin Londonda, digərini


Prezident İlham Əliyev, birinci xanım Mehriban Əliyeva və ailə üzvləri «Formula-1» yarışlarının final mərhələsinə baxdılar\nBakıda dünyanın ən nüfuzlu idman yarışlarından biri – «Formula-1» Azərbaycan qran-prisi uğurla başa çatdı. Paytaxtımız növbəti dəfə mötəbər beynəlxalq idman yarışına ev sahibliyi etdi. Prezident İlham Əliyev, birinci xanım Mehriban Əliyeva və ailə üzvləri «Formula-1» üzrə dünya çempionatının səkkizinci mərhələsinin - Azərbaycan qran-prisinin açılış mərasiminə və final yarışına baxıblar. Prezident İlham Əliyev və birinci xanım Mehriban Əliyeva yarışın paytaxtın Azadlıq meydanındakı idarəetmə mərkəzində yaradılan şəraitlə tanış oldular. «Formula-1» Azərbaycan qran-prisinin paytaxtın Azadlıq meydanında keçirilən möhtəşəm açılış mərasimi maraqlı anları ilə yadda qaldı. Milli mədəniyyətimizi «Formula-1» dəyərləri ilə birləşdirən açılış mərasimi bir çox milli rəmzlərin vəhdətini yaratmaqla yüzlərlə könüllü, azərbaycanlı sənətçilər, milli qruplar və beynəlxalq ifaçılardan ibarət heyət tərəfindən təqdim edildi. Teatrlaşdırılmış səhnələrlə müşayiət olunan açılış mərasimində Azərbaycan mədəniyyətinin incə koloriti, milli rəqslərimiz və ən əsası da xalqımızın əsrlərdən bəri qoruyub saxladığı simvollar dünya tamaşaçılarına canlı yayımda nümayiş etdirildi. Sonra Azərbaycan respublikasının dövlət himni səsləndirildi Daha sonra formula-1 azərbaycan qran-prisinin final mərhələsinə start verildi. «Formula-1» Azərbaycan qran-prisinin qalibi “Red bull racing” komandasının üzvü Daniel Rikkiardo oldu. İkinci yerə “Mercedes” komandasının üzvü Valtteri Bottas çıxdı. Üçüncü yerdə isə “Williams” komandasının pilotu kanadalı Lans Strol qərarlaşdı. Sonda qaliblərə mükafatlar təqdim olundu. «Formula-1» Azərbaycan qran-prisinin çempionu Daniel Rikkiardoya kuboku Azərbaycan Respublikasının prezidenti İlham Əliyev təqdim etdi. Konstruktorlar kubokunu “Red bull racing” komandasının nümayəndəsinə birinci xanım Mehriban Əliyeva təqdim etdi. İkinci yerin sahibi “Mercedes”in pilotu Valtteri Bottasa kuboku Azərbaycanın gənclər və idman naziri Azad Rəhimov, üçüncü yeri tutan “Williams”ın sürücüsü Lans Strola isə mükafatı Azərbaycan Avtomobil Federasiyasının prezidenti Anar Ələkbərov təqdim etdilər. Bununla da «Formula-1» üzrə dünya çempionatının səkkizinci mərhələsi - Azərbaycan qran-prisi başa çatdı.\n13:00 / 26.06.2017\nBu gün: 5725\nBu ay: 338036


Bu gün dünyanın bir nömrəli probleminə çevrilən koronavirus infeksiyasının Azərbaycanda yayılma səviyyəsi ilə bağlı son durum haqqında Respublikanın baş infeksionisti, ATU-nun Yoluxucu xəstəliklər kafedrasının dosenti Cəlal İsayev əməkdaşımızın suallarını cavablandırıb. Qeyd edib ki, açıqlama verdiyi anadək dünyada 200 mindən artıq adamın koronavirusla xəstələnməsi hadisəsi aşkarlanıb: “Xəstələnənlər içərisində 8000-dən artıq ölüm hadisəsi qeydə alınıb. Daha çox xəstələnmə halları İtaliyada, İranda, İspaniyada, ümumiyyətlə Avropa ölkələrində müşahidə olunur. Hazırda Azərbaycanda 33 nəfər aktiv koronavirus xəstəsi xüsusi rejimli müəssisələrdə həkim nəzarəti altında saxlanılır, onların müalicəsi ilə bağlı müvafiq tədbirlər davam etdirilir. Ölkəmizdə Nazirlər Kabinetinin yanında yaradılmış Operativ Qərargahın qərarına əsasən, tədbirlər sistemi işlənib hazırlanıb. Həmin tədbirlərdən irəli gələn tövsiyələrə əməl etmək bu xəstəliyin ölkəmizdə daha geniş yayılmasının qarşısını almaq baxımından çox vacibdir.\nBu virusun hələ ilk dəfə Çində yayıldığı dövrdən önləyici tədbirlərə başlanıldığını deyən baş infeksionist qeyd edib ki, məhz bu önləyici tədbirlərin nəticəsində koronavirus İranda yayılana qədər bizdə bir nəfərdə də aşkarlanmadı: “Yalnız qonşu İran İslam Respublikasında yayılandan sonra virusun ölkəmizə keçməsi müşahidə olundu. Çünki İranla bizim ticari və turizm əlaqələrimiz çox genişdir. Qohum-əqrəba arasında çoxsaylı gediş-gəlişi və ziyarətə gedənləri də nəzərə alsaq, ümumi mənzərə aydın görünər. Ölkəmisdə koronavirusa yoluxma faktının ilk və əsas səbəbi bu oldu”.\nC.İsayev bildirib ki, qabaqlayıcı tədbirlərdən ən önəmlisi hər bir vətəndaşın özünü bu virusdan qorumasıdır: “Qorumaq deyəndə respirator xəstəliyin əlamətləri müşahidə olunan insanlardan mümkün qədər uzaq durmaq, onlarla təmasdan qaçmaq, ictimai nəqliyyatdan az istifadə etmək, kütləvi tədbirlərə qatılmamaq, xüsusi zərurət olmadan qonşuya, qohum evinə gedib-gəlməkdən çəkinmək nəzərdə tutulur. Açıq havada, insanların çox olmadığı yerlərdə gəzməyə üstünlük verilməlidir. Çalışmalıyıq ki, insanlarla təmas zamanı aramızdakı məsafə 1 metrdən aşağı olmasın. Bu məsafə çox olduqca xəstəliyə yoluxma ehtimalı da azalır.\nBaş infeksionistin sözlərinə görə, ən çox təbii qidalardan istifadə olunmalıdır: “Qida rasionunda meyvə-tərəvəzə üstünlük verilməli, eyni zamanda 8, ən azı 7 saatlıq yuxu rejimi gözlənilməlidir. Oturaq həyat tərzi keçirmək düzgün deyil. Zərurət yaranmadıqda kompüterlə, telefonla məşğul olmamaq, mənzillərin və iş otaqlarının havasını tez-tez dəyişmək məsləhət görülür.\nPsixoloji sarsıntıya, təşvişə heç bir əsas olmadığını vurğulayan həkim bildirib ki, bu virus digər pespirator virus infeksiyalarından kliniki olaraq fərqlənmir: “Ancaq yaşlı insanlarda bu xəstəlik ağır keçə bilər. Müşahidələr, statistik araşdırmalar göstərir ki, xəstələnənlərin bir faizini 1 yaşdan 19 yaşa qədər, 80 faizdən çoxunu isə 50 yaşdan yuxarı olan insanlar təşkil edir. Ağırlaşma da daha çox yaşlı insanlarda baş verir. Bu da yaşlı insanlarda zaman keçdikcə immun sisteminin zəifləməsi, onlarda hər hansı yanaşı xroniki xəstəliyin olması ilə bağlıdır. Yəni xroniki xəstəliyi olan insanlarda bu xəstəliyin ağır keçmə ehtimalı sağlamlığı normal olan insanlarla müqayisədə daha yüksəkdir. Ona görə də yaşlı insanlar özlərini gözləməlidir. Belə xəstəliyə xas olan kliniki əlamətlər: hərarətin yüksəlməsi, baş ağrısı, halsızlıq, ümumi vəziyyətin pisləşməsi, öskürmə, asqırma, boğazda qıcıqlanma müşahidə edilərsə, mütləq həkimə müraciət olunmalı, 103-ə zəng vurulmalıdır. Əgər bu insanlar hansısa Avropa ölkəsində, İranda olubsa, qohumlarından kimsə koronavirus yayılan ölkələrdən gəlibsə, onlardan müayinə üçün material götürülüb yoxlanılmağa göndərilir və xüsusi nəzarətdə saxlanılır. Zəruru tövsiyələrə əməl edilməsi infeksiyanın yayılmasının qarşısını almaqda önəmli rol oynayır.\nDövlət tərəfindən bununla bağlı çoxsaylı tədbirlər işlənib hazırlanır. Vətəndaşlarımız qəbul edilən qərarlara əməl etməlidirlər. Belə olarsa, bu infeksiyanın ölkəmizdə geniş yayılmasının qarşısı alınar. Təbii ki, bu, epidemioloji prosesdir, həm hava-damcı, həm də təmas yolu ilə yayılan infeksiyadır. Qarşısını almağa nə qədər cəhd etsək də, rast gəlinəcəkdir. Başlıca məqsəd yayılma tempini aşağı salmaqdan ibarətdir”.


məleykə əsədova sözaltı sözlük\n1. ümummilli ünsür. son günlərdə heydər əliyevə olan məthiyyəsi ilə gündəmdədir.\ncem yılmaz və məleykə;\n10.05.2013 18:36, timidus\n2. üzündəki kraska ilə bir binanı boyamaq mümkün olduğuna inandığım,nə sənəti,nə də səviyyəsi olan ümummili "aktrisa","müğənni".\n10.05.2013 18:43, Kisevuran\n3. (bax: umbay)\n10.05.2013 19:11, ametu\n4. hacibəy heydərli ilə qohumluğu olduğunu düşündüyüm xalq artisti (!)\n06.02.2014 01:04, jack frost\n5. heydər əliyevin metresi olub deyilənə görə.baklar da ayrı aləmdi\n10.03.2014 16:43, rəhmətlik məzahim kişinin böyük nəvəsi\n6. ilhamə quliyevanın nisbətən cavan versiyası. plastik əməliyyatın poxunu çıxaran azərbaycan manısı.\n16.05.2014 22:59, gülümsəmək çətin deyil\n7. özünün dediyinə görə onu məleykə əsədova eliyən bizik, yəni xalq. halbuki tez-tez bir neçə nazirin adı hallanır ortada -* o çox məlahətli insandı, elə adı kimi, lap məleykədi. qəlbi tez qırılır, tez küsür, ancaq kin də saxlamır. onu da deyim ki, yalanı sevmir və xəyanəti də bağışlamır. sevgidə ya dostluqda, fərqi yoxdu. onun üçün sevgi müqəddəsdi, sevgisiz özünü təsəvvür eliyə bilmir. gözəllik onun tanrısıdı. ancaq görünür o tanrının xalaşkalardan xoşu gəlir. anyway, o həm müğənnidi, həm aktrisadı. danışanda səsi namiq qaraçuxurluya oxşasa da, oxuyanda polad bülbüloğlunun qadın versiyası olur. o səhnəmizin leylisi, natavanı, şirinidi. o itkin gəlin filmi ilə xalqımızı göz yaşlarına boğandır. yaşına baxmayaraq o səhnəmizin şirin, dəcəl, nazlı qızıdı. ən əsası isə, o xalq artistidi.\n02.05.2015 12:01, burdan qubadlıya qədər gedən adam\n8. Google boyda axtarış sistemində haqqında bir düz-əməlli məlumat tapılmayan "çox istedadlı xalq artisti". Şeir deməklə ürəyi soyumayıb mahnı oxumağa da başlamışdı bir ara. Yüksək səs diapazonu ilə hamını mat qoyduğunu görüb əl çəkdi sağ olsun. Yerli olmağımız isə sadəcə utanc mənbəyidir.\n02.05.2015 12:52, purple\n9. o vaxt nefçalada söz söhbet de gezib ki, meleykenin atası qızdarına göre ölüb. evvel burnu babat yeke olub bunun sonra kesdirennen sonra heçkime icaze vermiyib, bütün arxivlerden sildirib köhne çekildiyi videoları ki, burnu tarixe qovuşsun. Hazırda mamaroza işdiyir deyirler.\n(bax: neftçalalı olmasından utandığımız məşhurlar)\n03.05.2015 00:08, qalaxsi es dört\n10. Efsanelere göre rehmetlik mikayıl mirzə ile Sadece hemkar olmayıblar. Yaxın dost da olublar.\nBir müddet önce mediada diger cavan fuckbuddysinin meleyke xanımın külli miqdarda vesaitini götürüb aradan cırdığı yazılmışdı.\nitgin gelinden beri izindeyiz reis.\n03.05.2015 00:14, cizız krayst


Harunun əsası çiçək açır | Müqəddəs Kitab hekayəsi\nƏSANIN üstündəki çiçəkləri və yetişmiş badamları görürsən? Bu əsa Harunundur. Çiçəklərlə badamlar isə bir gecənin içində bitib! Gəl bunun səbəbini öyrənək.\nİsraillilər xeyli vaxtdır ki, səhrada dolaşırlar. Onlardan bəziləri Musanın başçı, Harunun isə baş kahin olmasına etiraz edir. Qorah, Datan, Aviram və 250 nəfər icma başçısı da belə düşünür. Onlar yığışıb Musaya deyirlər: ‘Özünü bizdən nə üçün üstün tutursan?’\nMusa Qorahla onun tərəfdarlarına deyir: ‘Sabah hərəniz bir buxurdan götürüb içərisinə buxur qoyun və Yehovanın çadırına gəlin. Yehovanın kimi seçdiyini orada görəcəksiniz’.\nSəhəri gün Qorah 250 nəfər tərəfdarı ilə birlikdə ibadət çadırının qabağına gəlir. Bir çox israilli də onların tərəfini tutduğunu göstərmək üçün Qorah, Datan və Aviramın yaşadıqları çadırlara gedir. Yehovanın buna bərk qəzəbi tutur. Musa xalqa deyir: ‘Bu pis adamların çadırlarından kənara çəkilin. Onların heç bir şeyinə əl vurmayın’. Xalq sözə əməl edib Qorah, Datan və Aviramın çadırından çəkilir.\nSonra Musa deyir: ‘İndi Yehovanın kimi seçdiyini biləcəksiniz: yer ağzını açıb bu pis adamları udacaq’.\nMusa sözünü qurtarmamış yer yarılır. Qorahın çadırı və hər şeyi, o cümlədən Datan, Aviram və onlarla olanların hamısı yerin altına gedir. Xalq onların çığırtısını eşidəndə qışqırmağa başlayır: ‘Qaçın! Yoxsa yer bizi də udar!’\nQorah və 250 nəfər tərəfdarı hələ də çadırın yanındadırlar. Allah göydən alov göndərir və onların hamısı yanır. Sonra Yehova Harunun oğlu Eleazara deyir ki, ölən adamların buxurdanlarını yığsın və onlardan qurbangahı örtmək üçün dəmir dam düzəltsin. Bu dam İsrail xalqına xəbərdarlıq əlaməti olmalı idi: Harun və onun oğullarından başqa heç kəs Yehovaya kahin kimi xidmət edə bilməzdi.\nYehova xalqa aydın göstərmək istəyir ki, məhz Harunu və oğullarını kahin seçib. Buna görə də Musaya deyir: ‘Qoy İsrail qəbilələrinin başçıları öz əsalarını gətirsin. Levi qəbiləsindən isə qoy Harun əsasını gətirsin. Əsaları çadırdakı əhd sandığının qarşısına qoy. Kahin seçdiyim adamın əsası çiçək açacaq’.\nMusa növbəti gün çadıra girəndə, bilirsən nə görür? Harunun əsası çiçəklənib və üstündə badamlar yetişib! İndi başa düşdün nəyə görə Harunun əsası çiçək açmışdı?\nSaylar 16:1-49; 17:1-11; 26:10.


Vaqif Aslanın "Ruhlarla söhbət" poeması Bişkekdə nəşr edildi » Manera.Az\nVaqif Aslanın "Ruhlarla söhbət" poeması Bişkekdə nəşr edildi\nŞair Vaqif Aslanın "Ruhlarla söhbət" poeması Bişkekdə fəaliyyət göstərən Türkdilli dövlətlərin siyasətinə dəstək fondunun sifarişi ilə Anadolu türkcəsinə çevrilib nəşr edilib.\nManera.az xəbər verir ki, Azərbaycan Yazıçılar Birliyi (AYB) Şəki bölməsinin sədri, şair Vaqif Aslan əcdad məzarlarından başlayıb ən qədim insan məskənlərindən Qobustana və Azıx mağarasınadək mənbələr və salnamələr əsasında səyahət edərək bu fəlsəfi əsəri ərsəyə gətirib. Yazılı mənbələrin tükəndiyi məqamlarda Azərbaycan türkcəsində indinin özündə də işlənməkdə olan söz və ifadələrdən canlı və əyani sübut kimi istifadə edən müəllif ümumtürk təfəkkür tərzinin tarixi - genetik mənzərəsini yaratmağa çalışıb.\nƏsərdə sovet dönəmində türk xalqlarının necə bir amansız repressiyaya məruz qalması, onların rus işğalı altına düşməsi kitabda təsvir edilib. Kitabda xanlıqlara bölünmələr, böyük türk dövlətləri zamanındakı çəkişmələr öz əksini tapıb. Bilgə xaqan, Mətə xaqan, Alpər Tonqa zamanlarına baxış türk- Turan birliyinə çağırış kimi səslənir. Şairin tarixi-fəlsəfi priyomları bununla bitmir. Əratta, Şumer dövrünə enməyi qarşısına məqsəd qoyan müəllif "bir ayağı Sakit okeanda, digər ayağı Atlantik okeanda olub, göyləri çiynində saxlayan türkün" dünya mədəniyyətinə və bəşəri inkişafa verdiyi töhfələri sadaladıqca oxucunun qəlbi qürur hissi ilə dolur. Tarixi məğlubiyyətlərimizin səbəbləri açıqlandıqca Turan Birliyinə gedən yolun müqəddəsliyi aydınca görünür.\nPoema bədxahlıq və şər daşıyıcısı olan terrorist, vandal, manyak və işğalçı qüvvələrin və bu qüvvələrin əlində olan ermənilər üzərində haqq və ədalət carçılarının - türklərin qələbəsi ilə başa çatır.\nYazılış tərzi və üslubuna görə öz orijinallığı ilə seçilən "Ruhlarla söhbət" poemasını Anadolu türkcəsinə ünlü şair Yusif Aslan çevirib.\nŞair Vaqif Aslanın Anadolu və özbək türkcələrində ayrı-ayrılıqda kitab şəklində nəşr edilən "Ruhlarla söhbət" poeması yaxın zamanda Bişkekdə keçirilməsi nəzərdə tutulan "İssık Kul Türkün İnci Dünyası" adlı bir mahnının festivalı çərçivəsində oxuculara təqdim olunacaqdır.\nKitab, Bişkekdəki "Uluu Toolor" nəşriyyatında 500 nüxsə ilə çap olunmuşdur. Əsər özbək dilinə də tərcümə edilib. Kitabı özbək dilinə tanınmış şair-tərcüməçi Gülzira xanım Şəripova tərcümə edib.\nYaxın zamanlarda kitab özbək dilində də nəşr ediləcəkdir. Qeyd edək ki, Fond öz ənənələrinə sadiq qalaraq, kitabları pulsuz yayacaqdır. Xatırladaq ki, bu, Fondun tərcümə etdirib, nəşr edib pulsuz yaydığı 118-ci kitabdır.Бесплатные шаблоны для 10.5Forex Портал для чайников\nAna dilim ölən deyil - Vaqif Kəhrizlinin şeiri\nVaqif Bayatlı: Unutdular məni, unutdular...